text.text: وجهات سفرنصائح سفرسياحة داخلية
text.text_idx: #000001
text.text: كيف أسافر من الغرفة للمطبخ، للقعدة للغرفة، ببلاش!
text.text_idx: #000004
text.text: مرحبا يا حلوين، قبل أسبوعين قررت أسافر من الغرفة للمطبخ للقعدة للغرفة ببلاش وأنا هون جاي أحكيلكم كيف!
text.text_idx: #000006
text.text: النومة: طبعاً وكالعادة الكل بعرف قديش بحب الairbnb وهاي المرة لا تختلف! الشقة اللي لاقيتها كتير حلوة وبس ترجيت أهلي شوي، أعطوني الغرفة ببلاش (مع كمان نزيلة بالغرفة بس يللا شو بدنا نعمل) فتخيلوا قديش وفرت مصاريف في هاي الرحلة!
text.text_idx: #000008
text.text: فقت الساعة ١٠ الصبح متحمسة آكل فطوري المفضل (بيض وسالمون) بس للأسف ما كان السالمون متوفر في الairbnb اللي كنت فيه فقررت أفشق الفطور وبس أشرب قهوة معمولة من إيدين صحاب البيت الكتاكيت الله يخليلي ياهم.
text.text_idx: #000012
text.text: مع إنه عادة ما بشتغل خلال السفر بس هاي المرة اضطريت أشتغل من الairbnb تبعي.. صاحبة الairbnb كانت لطيفة جداً وقالتلي بصير أشتغل في الزاوية في غرفة القعدة بس إذا صوتي واطي... طبعاً وافقت مشان فوق ما مقعديني همة ببلاش بدي أتفلسف عن وين حاطيتني؟ ما علينا..
text.text_idx: #000013
text.text: في أوبشن على ويبسايت airbnb غير النوم وهو experiences (تجارب السفر). في وحدة من تجارب السفر كتير لفتت انتباهي وهي الطبخ مع عائلة محلية. في هاي التجربة بعلموك عن الأكل المحلي وبالآخر بتاكل معهم، فقلت لازم أسجل مشان أثري ثقافتي في المطبخ.
text.text_idx: #000014
text.text: صحاب البيت كل ليلة بعزموني على فيلم في غرفة الجلوس... أول شيء حسيت الموضوع غريب لأنه أنا بairbnb بس بعدين توكلت عالله وطلعوا ناس محترمين جداً.
text.text_idx: #000016
text.text: اذا حابين تغيروا جو شوي شوفوا هاي المدونة: قبرص.. صور من الأرشيف
text.text_idx: #000017
text.text: اكتشفت بعد بيومين انه في نزيل آخر بالبيت بس ما كنا نشوفه لأنه كان ينام الصبح ويفيق بالليل، بس قدرت آخدله صورة نادرة بعدسة كاميرتي!
text.text_idx: #000018
text.text: وهيك بتكونوا عرفتوا كيف تسافروا من الغرفة للقعدة للمطبخ للغرفة، ببلاش.. وبعتقد لازم أنهي هون قبل ما ماما وبابا يشوفوا هاي المدونة وينيموني بالشارع هههه! Stay safe everyone ❤️
text.text_idx: #000021
text.text: وجهات سفر•سياحة داخلية
text.text_idx: #000023
text.text: السياحة في جورجيا: دليل قضاء أسبوع في جورجيا
text.text_idx: #000024
text.text: أفضل برنامج سياحي لقضاء ٢٤ ساعة في فيينا
text.text_idx: #000025